Hannu Hannunpoika (Erthel)

Hannu Hannunpoika Erthel (ruots. Hans Hansson till Monikkala)Frälsesläkter i Finland intill stora ofreden Söderströms (1909-1916) (k. 1605) oli suomalainen upseeri ja Pohjamaan vouti.

Hannu Hannunpojan vanhemmat olivat Harvialan Karin Göransdotter Stiernsköld ja preussilainen aatelismies Hans Erthel.Impola 2011, 136. Hän syntyi todennäköisesti aviottomana lapsena. Hannu Hannunpoika avioitui Monikkalan Brita Eriksdotter Boijen kanssa. Boije oli Monikkalan Johan Knutinpojan leski.Koskinen 2022, 68, 208. 

Hannu Hannunpoika osallistui ratsumestarina Venäjän sotaan mutta riitaantui Klaus Flemingin kanssa ja lähti vuonna 1595 Ruotsiin. Kaarle-herttuan määräyksestä hänestä tuli Pohjanmaan rajankäyntikomission jäsen ja vuonna 1596 Suomen talonpoikien valituksia tutkivan lautakunnan jäsen. Kaarle lähetti hänet 1597 puolustamaan Pohjanmaata Fleminingiä vastaan. Hän jäi vuonna 1598 Sigismundin kannattajien vangiksi, mutta hän vapautui, kun Viro antautui 1600. Hänet mestattiin 1605 syytettynä juonittelusta Kaarle-herttuaa vastaan.Otavan Iso tietosanakirja, Otava 1968, osa 3, p. 378

Hän sai Monikkalan kartanon vuonna 1600 Kaarle-herttualta läänityksenä. 

Lähteet

 Impola, Henrik: Frälset och dess rusttjänst i Finland på 1500-talet. Helsinki: Genealogiska samfundet i Finland, 2011.
 Koskinen, Ulla: Soturiaatelin aika Suomessa - Arvid Tawastin perheen elämä 1500-luvulla. Helsinki: Into kustannus, 2022.
 Luukko, Armas: Etelä-Pohjanmaan historia 2 - Keskiaika ja 1500-luku. Seinäjoki: Etelä-Pohjanmaan maakuntaliitto, 1987.
 Ylikangas, Heikki: Nuijasota. Helsinki: Kustannusosakeyhtiö Otava, 1996.

 Viitteet 

Aiheesta muualla
Erthel, Frälsesläkter i Finland intill stora ofreden

Luokka:Suomalaiset upseerit
Luokka:Nuijasodan henkilöt
Luokka:1500-luvulla syntyneet
Luokka:Vuonna 1605 kuolleet